JUMAL KÕNELEB
Tere!
Armastus on vahel keeruline.
Õigemini selles püsimine argipäevase väsimuse keskel.
Jumal tahab anda meile jõudu ka selleks,
et armastus toimiks pidevalt, mitte ainult aegaajalt.
Mõtiskleme täna teema üle, kas tohib tülitseda.
Kas tohib tülitseda?
Rääkisime eelmisel korral, et Piibel ütleb väga selgelt,
et ei tohi tülitseda.
Sest tülitsemine on ju midagi muud, kui asjade selgeks rääkimine,
mis on suunatud lahendusele ja millegi üles ehitamisele.
Lugesime viimati Efeslastele 4:9:
"Ühtegi nurjatut sõna ärgu tulgu teie suust,
vaid rääkige ainult seda,
mis on hea teiste ülesehitamiseks, (täpselt see, millest just rääkisime),
et kuuljad saaksid armu."
Mõelda vaid - peaksin alati mõtlema, mida sul oleks meeldiv kuulda.
See on päris hea väljakutse.
Ma olen päris äkilise loomuga
ehk siis temperamentne.
Elav. - Ja imeline.
Seetõttu ma lähen kiirelt keema.
See ei ole minu jaoks eriti lihtne asi.
Ma sobiksin pigem Itaaliasse.
- Kas peaksime kolima sinna? Kolime.
Aga kuhu ma siis sobiks? Põhjanabale!
Ma pidin seda asja kohe põhjalikult uurima,
mida see päriselt mu elus tähendab.
See, millest täna räägime,
on aidanud mul mõista tülitsemise ohte.
Jaakobuse kirjas räägitakse sellest asjast päris otse ja targalt.
Jaakobuse 3:13:
"Kes teie seas on tark ja arusaaja?
Las ta näitab hea käitumisega oma tegusid tarkuse tasaduses.
Kui teie südames on aga kibedat kadedust ja riiakust,
siis ärge hoobelge ega valetage tõe vastu!
See pole ülalt tulev tarkus."
Ma nii vajan seda tarkust, mis tuleb ülalt.
"...vaid maine, hingelik, deemonlik.
Sest kus on kadedust ja riiakust,
seal on kärsitust ja igasuguseid halbu tegusid."
Tähelepanuväärne, et Jaakobus kirjutab sedasi:
"Kes teie seas on tark ja arusaaja?"
Kui tahame tegutseda targalt ja mõista, mis on meile parim,
siis peame vältima kadedust ja riiakust.
"...seal on kärsitust ja igasuguseid halbu tegusid."
Jaakobus ütleb, et seal, kus on kadedust ja riiakust,
seal pole ülalt tulev tarkus, vaid maine, hingelik, deemonlik.
Seal on igasuguseid halbu tegusid.
Ma tahan mõista, mida see tähendab
ja ma vaatasin erinevaid tõlkeid selle kohta.
Üks inglisekeelne tõlge ütleb:
"Seal, kus on kadedust ja isekust, saab olema ka segadust
ning igasugu halbu asju või kurjust."
Sõna "halb" tähendab algkeeles korratust, segadust, rahutust;
halba käekäiku, halbu tegusid ja kurjust.
Kas see tähendab seda, et sellele maad andes,
anname maad ka pimedusele oma elus.
Jaakobuse sõnul ei tasu tülitseda,
kui ei taha avada ust igasugusele kurjusele
ja hingevaenlasele.
Armastus nõuab meilt seda, et püüame rääkida viisakalt.
Kui avan ukse kadedusele ja kibestumisele,
siis ma avan ukse, nagu Jan ütles, pimedusele.
Ma avan ukse hingevaenlasele ja seda ma küll oma ellu ei vaja.
Ma vajan õnnistust, kaitset ja valgust.
Me kõik teame, kuidas see käib.
Kui õhus on kadedust ja tülisid, siis tunnetavad seda kõik.
Siis on väga ebameeldiv olla.
Nagu Piibel ütleb: seal on igasuguseid halbu tegusid.
Seal on ebamugav olla
ja keegi ei taha sellises keskonnas elada.
See kahjustab kõike,
sõltumata sellest, kas tegu on kodu või töökohaga.
Sellepärast on sellel väga suur tähendus,
mida me oma suust välja laseme.
Kui oleme täis kadedust, kibestumist ja ärrituvust,
siis see ongi pimedus.
See pole mingi vaimuvili ja headus,
kui lasen selle suust välja, see on nähtaval ja jätkub.
See muudkui levib ja levib.
Me mõjutame seda atmosfääri, mis meie ümber on.
Jumal tahab aidata meid selles, et atmosfäär, mida me loome,
ei oleks pimedus ega annaks maad pimedusele.
Ei meie enda elus, ega meie ümber.
Sest muidu see nõnda läheks.
Mul on selle kohta üks näide, kui mõtlema hakata.
Mul on üks inimene, kes on mulle lähedane ja armas.
Ma armastan teda tõeliselt.
- Kas see olen mina? Ma ei ütle, kes see on.
Ta on rõõmus ja tore ning minu jaoks väga tähtis.
Kui olen temaga koos, siis ma tunnen sageli
et olen oluline, väärtuslik ja hea.
Aga tal on ka teine pool.
Kui ta on stressis
või kui mõni asi on tema jaoks keeruline,
siis ta muutub teistsuguseks.
Ta kohale lasuks nagu sünge vari,
ma näen, kuidas tal läheb kulm kortsu
ja siis hakkab ta suust tulema hoopis teistsuguseid sõnu.
Siis ta süüdistab ja on vihane ning kõik on tema sõnul teiste süü.
See on hirmutav mu jaoks.
Olen mitmeid kordi mõelnud,
et ta on siis nagu hoopis teine inimene.
See tore, soe ja rõõmus inimene võib hetkega muutuda teiseks
ja siis on ta hirmutav ning täiesti teistsugune.
Me muidugi teame, et kui me omavahel tülitseme
ja sul on olnud halb päev, siis see ka hirmutab mind.
Aga sa ei rääkinud ju minust, ega ju? Lihtsalt vaatajatele teadmiseks.
Ma ei rääkinud sinust. - Ma tean, et ei rääkinud.
Siis tuleks justkui pimedus me vahele.
See on väga kahjulik.
Eriti kahjulik on see lastele.
Ma ei mõista kohut, ega kritiseeri kedagi,
aga meie kodudes peaks valitsema rahulik atmosfäär.
Rahu ja armastuse atmosfäär on väga tähtis.
Mäletan, et kui me lapsed elasid veel kodus
ja me vahel omavahel tülitsesime,
siis me palusime teineteiselt andeks
ja palusime ka laste käest andeks, et olime nende ees tülitsenud.
Lapsed on hiljem öelnud, et see õpetas neile seda,
et me ka vastutame koduse õhkkonna eest.
Jaakobuse 1:19 ütleb:
"Iga inimene olgu aga kärmas kuulama..."
Kuulamisoskus!
"...pikaldane rääkima, pikaldane vihastama."
"Joy, ole veidi pikaldasem!"
"Sest mehe (või naise) viha ei soeta õigust Jumala ees.
Seepärast pange maha kõik rüvedus ja rohke kurjus
ning võtke tasaduses vastu sõna, mis teisse on istutatud
ja suudab päästa teie hinge."
Ja vahetult enne seda ütleb ta Jaakobuse 1:16
"Ärge eksige, mu armsad vennad!
Iga hea and ja iga täiuslik kink tuleb ülalt, valguste Isalt,
kelle juures ei ole muutust ega varjutuste varju."
See on nii lohutav,
et Issandas pole muutust ega varjutuse varju.
Ta ei ole selline, kes võib korraga muutuda
ja saada minu peale vihaseks,
hakates mind süüdistama ja vihkama.
"Iga hea and ja iga täiuslik kink tuleb ülalt."
Ta on valguste Isa, Temas elab valgus.
Tema juures ei ole muutust ega varjutuse varju.
Kui ma elan koos Temaga ja suhtlen Temaga,
siis võin olla kaitstud ja teada, et Tema on alati stabiilne.
Ta on samasugune. - Ta on stabiilne.
Temas ei ole muutust.
Seetõttu ka, kui Ta elab minu sees
ja Temas pole muutust ega varjutuse varjugi,
siis see tähendab,
et ka minul on võimalus õppida tasakaalukust.
Võin lasta Temal mõjuda minu kaudu, rohkem kui oma äkilisusel.
See toob kaasa tasakaalukust, rahu ja valgust.
Ehk siis, peaksime nö "puhastama" oma suu.
Loeksin veel 5. Moosese 32:4.
"Tema on kalju, tema töö on täiuslik, sest kõik tema teed on õiged.
Jumal on ustav ja temas pole väärust, tema on õige ja õiglane."
Psalmid 25:8: "Hea ja õiglane on Issand..."
Soomekeelses tõlkes: "Hea ja kindel."
See loob meile tugeva kindlustunde.
"...sellepärast ta õpetab patustele (ehk mulle) õiget teed."
Õpettussõnad 11:19: "Kes püsib õigluses, jääb elama."
Stabiilsus toob kaasa elu ja head, see toob kaasa turvatunde.
Töötades laste- ja noortega, märkan seda vilja üpris kiiresti.
Mõnel juhul väga konkreetselt.
Eriti kui kooli tuleb õpilane, keda on eelmises koolis kiusatud.
Siis märkab seda, mida Piibel ütleb Õpetussõnades 18:21:
"Surm ja elu on keele võimuses."
Mõned kogemused on nii üdini tungivad ja šokeerivad,
millest mõned lapsed on pidanud läbi minema.
Mõned on kogenud füüsilist vägivalda, aga verbaalne vägivald on hullemgi.
See on nii kahjulik.
Iga selline sõna haavab ja kahjustab tõeliselt.
See toob enesega surma.
Seepärast on meie koolis tülitsemise osas täielik nulltolerants
ning me sekkume tülidesse ja koolikiusamisse koheselt.
Need tõesti lammutavad ja teevad väga palju kahju.
Kui me õpiksime sõnu valima, oleks see juba väga suur asi.
Kui õpiksime oma sõnu valima ja oma keelt talitsema.
Sellest Jaakobus räägibki nagu juba varasemalt rääkisime.
Ta räägib sellest otse.
Ta räägib sõnade valimisest ja sõnade mõjust.
Jaakoobuse 3:2: "Me kõik eksime paljus.
Kui keegi ei eksi kõnes, siis on ta täiuslik
ja suudab ohjeldada ka kogu ihu."
Piibel ütleb, et oma keele talitsemine on tähtsam kui kõik muu.
Kui me seda suudame valitseda, siis oleme täiuslikud.
Päris karm ja otsekohene jutt.
Ta võrdleb keele ehk sõnade kasutust hobuse valjaste- ja laeva tüüriga.
Ta ütleb, et keel on see, mis juhib kogu me elu.
Meie sõnad juhivad kogu meie elu.
Keele talitsemine on meie tähtsaim oskus.
Jaakoobuse 1:26: "Kui keegi arvab end Jumalat teenivat,
oma keelt aga ei ohjelda,
siis ta petab oma südant.
Selline jumalateenistus on tühine."
Ma olen kirjutanud siia: "Issand tegutseb meie sõnade kaudu."
Seda teeb ka hingevaenlane.
Jaakobus jätkab 3:7:
"Jah, igasuguste loomade ja lindude, roomajate ja mereelajate loomust
suudab taltsutada ja ongi taltsutanud inimese loomus,
aga ükski inimene ei suuda taltsutada keelt,
seda kärsitut pahategijat, mis on tulvil surmavat mürki.
Selle samaga me õnnistame Issandat ja Isa,
ja selle samaga me neame inimesi, kes on sündinud Jumala sarnasteks."
See käib selle kohta, kui räägime üksteisest halba.
"Ühest ja samast suust tuleb õnnistamine ja needmine.
Nii ei tohi olla, mu vennad!"
Mulle meeldib, kui Piibel ütleb asju otse.
See aitab. - Aitab, kui öeldakse, et see peab nüüd lõppema.
Nii ei saa olla!
Kui armastan Jumalat, siis pean armastama ka ligimest.
Ei saa teha ainult ühte ja jätta teine täiesti tegemata.
See on lohutav teada, et me ei saa seda alati ise valitseda,
aga ka sina rääkisid, kuidas Jumal on sind aidanud.
Enesevalitsus on Vaimu vili.
Jumal tahab meid kõiki aidata.
Samas teeb Jumala Sõna selgeks, et meie keel juhib kogu meie elu.
See võib tekitada lausa metsatulekahju
nagu siin öeldakse.
"Ennäe kui väike tuli süütab suure metsa!"
Jaakobus võrdleb keelt sellise tulega.
Õpetussõnad 15:26:
"Kurjad kavatsused on Issandale jäledad,
aga heatahtlikud sõnad on puhtad."
Õpetussõnad 16:24:
"Sõbralikud sõnad on nagu kärjemesi..."
Nagu meesaiad.
"...magusad hingele ja kosutuseks kontidele."
Tervendavad sõnad.
Võime harjutada seda, et meie suus oleksid ravivad sõnad.
Kosutavad ja magusad sõnad.
Õpetussõnad 21:23:
"Kes valvab oma suud ja keelt, hoiab oma hinge hädade eest."
Päris hästi öeldud.
Tean seda omast käestki, et kui on paha tuju ja ütled halvasti,
siis tekib endal veel halvem tunne.
See ei kao mitte kuhugile, vaid läheb veel hullemaks.
Õpetussõnad 13:2: "Oma suu viljast sööb mees head..."
Või Õpetussõnad 13:3:
"Kes valvab oma suud, hoiab oma hinge."
Need on vägevad kirjakohad.
Piibli lugemine on selle poolest tore, et selle uurimine,
selle üle mõtisklemine ja oma eluga võrdlemine
paneb pidevalt tegema korrektuure.
Kui loen neid kirjakohti ja märkan, et minu elu ei ole nendega kooskõlas,
siis ma teen oma südames väikese kursimuutuse
ja roogin sedasi oma suud puhtamaks.
Kas peaksime ka pesema suud seebiga
nagu vanasti lastega tehti?
Vahel tuleks seda tõesti teha.
See ongi see seep. - See on väga hea seep.
See on hea seep, mis muudab midagi meie sees.
Piibel on kasulik, sest Jumala Sõna on elav sõna,
mis avaldab mõju ja kannab meie elus vilja.
Siit me saame ka jõudu.
Tahaksin lõpetuseks lugeda veel ühe kirjakoha selle kohta,
miks on nii tähtis elada üksmeeles.
Et meie palvetel ei oleks takistusi.
See on nüüd kirjakoht minu ja üldse meeste jaoks.
1. Peetruse 3:7: "Nõndasamuti, mehed,
elage mõistvalt naisega kui nõrgema astjaga."
See tähendab elamist üksmeeles, targalt ja leplikult.
Naistega läheb tarvis üsna palju tarkust küll.
"...elage mõistvalt naisega kui nõrgema astjaga.
Osutage naistele austust nagu elu armuanni kaaspärijatele,
et teie palvetel poleks takistusi."
See omab tähtsust, mis me südameis on.
Sellepärast tahan armastada sind nii täna kui homme.
Mitte ainult sellepärast, et palvetel poleks takistusi,
ma teen seda ka muidu, aga see on oluline kirjakoht.
On hea meeles pidada,
et Jumal tahab, et elaksime rahus üksteisega.
See on tähtsam, kui paluda ja saada mingeid asju
või mis iganes muid palvevastuseid Jumalalt.
Tema jaoks on tähtsam, et me elaksime rahus.
Ta tahab, et tegeleksin enne sellega ja siis alles võin pöörduda Ta poole.
Kas pole hea kirjakoht. - On küll. Väga hea. - Aamen.
Palvetame koos sinuga
Tänu Issand, et võime täna oma suuvärki kraamida.
Issand, Sa tead, et meie sõnadel on mõju.
Need võivad üles ehitada, tervendada, vabastada, õnnistada.
Samas võivad me sõnad olla väga haavavad ja teha palju kahju.
Sa oled öelnud, et elu ja surm on keele võimuses.
Issand, me tahame, et meie keelekasutus ja sõnad
ehitaksid üles, tooksid elu, vabadust ja õnnistust.
Issand, aita meil talitseda oma keelt.
Sa tead, et see võib vahel olla väga raske.
Piibel ütleb lausa, et seda ei suuda keegi talitseda.
Aga Issand, Sina suudad.
Sa aitad meil kõigil valitseda oma keelt,
et me räägiksime head.
Et me räägiksime õnnistavaid sõnu nagu Sina, Issand, räägid.
Aitäh Issand!
Meil oleks nagu metsik hobusevarss.
Hakkame oma keelt taltsutama... - ...ja paneme talle suurauad suhu.
Paneme sellele metsikule hobusele suitsed ja taltsutame seda.
Harjutame seda tahtlikult nagu õpiksime uut keelt.
Laseme suust välja ülesehitavaid, häid ja helgeid asju.
Issand, tänu Sulle ka selle eest, et võime paluda nagu psalmist:
"Issand, pane valvur mu suu ette, hoidja mu huulte uksele!"
Issand, me palume valvurit oma suu ette,
palume abi suu pidamiseks, palume nähtamatut plaastrit suule,
kui sealt tahab välja tulla midagi, mis ei ole Sulle meelepärane.
Ma tunnetan praegu, et võibolla oled seda proovinud teha;
oled isegi lootusetult öelnud, et sa ei õpi seda kunagi ära
ja sellest ei tule midagi.
Oled püüdnud oma keelt talitseda, aga suu pritsib ikka mürgisõnu.
Täna tahan sulle öelda: ära vaju lootusetusesse!
Ära mõtle, et see on võimatu.
See võib olla sinu jaoks võimatu,
aga Jumal tahab täna öelda, et Tema jaoks on see võimalik.
Ta tahab anda sulle lootust, Ta tahab anda sulle jõudu.
Ma kuulutan sulle Jumala ülalt tulevat rahu ja tarkust.
Ülalt tulevat hingejõudu taltsutada oma temperamenti ja keelt.
Tänu, Issand, et Sa õnnistad igaühte,
kes maadleb oma sõnade- ja kommetega
ja on teinud seda kaua. Võibolla lausa aastaid.
Aitäh, et Sa annad üleloomuliku väe ja aitad nii,
et nii käitumine, kui ka sõnadekasutus muutuvad.
Jeesuse nimel.
Mulle tuli pähe, et see on asi, mida saame koos harjutada.
Küsimus on ju selles, kuidas ma väljendan rahulolematust,
sest kuidagi ju peab neist rääkida saama.
Ma siis harjutangi ja ütlen asju, aga teen seda teistmoodi kui varem.
Seda ma saan koos sõpradega harjutada.
Aamen.
Harjutame, kuidas rääkida, sest on tähtis end ka väljendada.
See ei tähenda, et peame kogu aeg vaikima,
aga peame rääkima teisiti.
Aitäh teile jällegi tagasiside eest ja ka palveteemade saatmise eest.
On tore palvetada saatevaatajate eest.
Kui soovid rohkem teada me töö kohta,
külasta meie kodulehekülge: www.kristillinenkoulu.org
Koolis on veel mõned vabad kohad ja alati võib tulla vabatahtlikuks
või praktikandiks, kui sul pole veel selle jaoks kohta.
Kodulehekülje kaudu võib tellida meie infolehte
ja hakata soovi korral toetajaks. Sealt saab ka kooli kohta infot.
See leht ilmub kaks korda aastas.
Sealt võib tellida ka raamatuid,
mis aitavad leida lähedase suhte Jeesusega.
Kui rääkida keele talitsemisest, siis on ju küsimus Tema tundmises,
kes saab selles osas aidata.
Esimene raamat räägib sellest, et Jumal on armastus.
Teine sellest, et võib õppida kuulama ja isiklikult tundma Püha Vaimu
ja kolmas sellest, kuidas Jumal sind näeb -
armsa lapsena, mitte süüdistava pilguga.
Neljas raamat aga annab sulle usku, et elada koos Temaga
ja näha ka imesid enda elus.
Ole õnnistatud Jeesuse nimel!
Meile on antud kuninglik käsk:
levitada evangeeliumi rõõmusõnumit kogu maailmas.
Tohutu ülesanne, milles võime kõik osaleda.
TV7 kaudu võime kõik levitada rõõmusõnumit
interneti ja telekanalite kaudu kogu maailmas.
Tule osalema!
Võid juba täna helistada annetustelefonil 900 1777.
Kõne maksab Eestis 7 eurot ja oledki hopsti kaasas.
Või kasuta kontonumbreid, mida näed peatselt ekraanil.
Ära jää mõtlema, vaid tule osalema ja teeme koos seda tööd,
kuni kogu maailm on kuulnud evangeeliumi. Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin